SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr.141.1.9/6-1-14/23

**2023. gada 10. janvārī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Raimonds Bergmanis**

**Edvīns Šnore**

**Jānis Skrastiņš**

**Jānis Dombrava**

**Ainars Latkovskis**

**Igors Rajevs**

**Aleksejs Rosļikovs**

**Uģis Rotbergs**

**Atis Švinka**

**Andrejs Vilks**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu*

* Satiksmes ministrijas Sakaru departamenta direktore **Dace Bankoviča**
* Iekšlietu ministrijas IT drošības politikas un attīstības nodaļas vadītājs **Arnis Jurševics**
* Valsts ugunsdzēsības un glābšanas dienesta priekšnieka vietnieks pulkvedis **Mārtiņš Baltmanis**
* Valsts ugunsdzēsības un glābšanas dienesta Civilās aizsardzības pārvaldes priekšnieks pulkvedis **Ivars Nakurts**
* Valsts ugunsdzēsības un glābšanas dienesta Civilās aizsardzības pārvaldes Resursu pārvaldīšanas nodaļas priekšnieks majors **Uldis Ķevers**
* Aizsardzības ministrijas Krīzes vadības departamenta direktors **Aigars Mikiško**
* VAS “Elektroniskie sakari” Radiofrekvenču uzraudzības departamenta Radiofrekvenču monitoringa un kontroles nodaļas vadītājs **Lauris Labanovskis**
* VAS “Elektroniskie sakari” Frekvenču pārvaldības nodaļas vadītājs **Rinalds Ritmanis**
* Veselības ministrijas Ārstniecības kvalitātes nodaļas vadītājs **Valdis Miķelsons**
* Latvijas Republikas Tiesībsarga biroja Sociālo, ekonomisko un kultūras tiesību nodaļas vecākā juriste **Sigita Martinsone**
* Latvijas Darba devēju konfederācijas pārstāve **Inese Olafsone**
* Latvijas Darba devēju konfederācijas pārstāve **Ieva Ābelīte**, arī SIA “Latvijas Mobilais Telefons” pārstāve
* SIA “Tele2” tehniskais eksperts regulēšanas jautājumos **Jurģis Lauks**

*uzaicinātās personas par 2. darba kārtības jautājumu*

* Vides aizsardzības un reģionālās attīstības ministrijas Vides aizsardzības departamenta direktore **Rudīte Vesere**
* Valsts vides dienesta Atļauju pārvaldes direktore **Daina Kalēja**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Grozījums Civilās aizsardzības un katastrofas pārvaldīšanas likumā (18/Lp14) 2.lasījums, steidzams.**

**2. Grozījumi Civilām vajadzībām paredzētu sprāgstvielu aprites likumā (60/Lp14) 2.lasījums.**

**3. Dažādi.**

R.Bergmanis atklāj sēdi un iepazīstina ar izskatāmo darba kārtību.

**1. Grozījums Civilās aizsardzības un katastrofas pārvaldīšanas likumā (18/Lp14) 2.lasījums, steidzams.**

**R.Bergmanis** informē, ka minētais likumprojekts izskatāms steidzamības kārtā. Paziņo, ka par izskatāmo likumprojektu priekšlikumi nav saņemti.

Vienlaikus informē, ka atbilstoši iepriekš lemtajam ir sašaurināma elektronisko sakaru komersanta definīcija, tādēļ aicina deputātus veidot komisijas priekšlikumu nolasītajā redakcijā.

**L.Millerei** nav iebildumu – priekšlikuma būtība ir sašaurināt mobilo sakaru komersantu loku, konkretizējot operatorus, kuri nodrošina valsts pakalpojumus.

**R.Bergmanis** aicina komisiju atbalstīt šo priekšlikumu.

*Deputātiem nav iebildumu.*

*Izveidotais komisijas priekšlikums* ***atbalstīts****.*

R.Bergmanis aicina deputātus atbalstīt likumprojektu kopumā otrajam galīgajam lasījumam un virzīt izskatīšanai Saeimas 12. janvāra sēdē.

*Deputātiem nav iebildumu.*

*Deputāti* ***atbalsta*** *likumprojekta virzīšanu otrajam lasījumam.*

**LĒMUMS:**

- atbalstīt likumprojektu “Grozījums Civilās aizsardzības un katastrofas pārvaldīšanas likumā” (18/Lp14) un virzīt to izskatīšanai Saeimas 12. janvāra sēdē otrajā lasījumā.

**2. Grozījumi Civilām vajadzībām paredzētu sprāgstvielu aprites likumā (60/Lp14) 2.lasījums.**

R.Bergmanis informē, ka par izskatāmo likumprojektu saņemti 2 priekšlikumi, un aicina sākt to izskatīšanu numuru secībā.

**Nr.1** – Vides aizsardzības un reģionālās attīstības ministra M.Sprindžuka priekšlikums – Izslēgt likumprojekta 2. pantu.

**R.Bergmanis** dod vārdu priekšlikuma autoriem.

**I.Olafsone** informē, ka abi priekšlikumi sagatavoti atbilstoši iepriekš lemtajam un ir tehniskas dabas.

**L.Millerei** nav iebildumu.

**R.Bergmanis** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

**Nr.2** – Vides aizsardzības un reģionālās attīstības ministra M.Sprindžuka priekšlikums – Precizēt likumprojektā ietverto tiesību normu, kas paredz likuma spēkā stāšanās laiku, izsakot to ieteiktā redakcijā.

**R.Bergmanis** aicina komisiju atbalstīt šo priekšlikumu.

*Deputātiem nav iebildumu.*

*Priekšlikums* ***Nr.2*** *komisijā* ***atbalstīts.***

R.Bergmanis informē, ka visi priekšlikumi ir izskatīti, un aicina komisiju atbalstīt likumprojektu 2.lasījumam.

*Deputātiem nav iebildumu.*

*Deputāti* ***atbalsta*** *likumprojekta virzīšanu otrajam lasījumam.*

*]*

**R.Bergmanis** aicina noteikt **priekšlikumu iesniegšanas termiņu** šim likumprojektam – **5 dienas.**

*Deputātiem nav iebildumu.*

**R.Bergmanis** aicina noteikt **referentu** šim likumprojektam un piedāvā U.Rotberga kandidatūru referentam par likumprojektu.

**U.Rotbergs** piekrīt.

*Deputātiem nav iebildumu.*

***Referents*** *likumprojektam –* ***U.Rotbergs****.*

**LĒMUMS:**

**-** atbalstīt likumprojektu “Grozījumi Civilām vajadzībām paredzētu sprāgstvielu aprites likumā” (60/Lp14) un virzīt izskatīšanai Saeimas sēdē 2.lasījumā;

- lūgt Saeimu noteikt priekšlikumu iesniegšanas termiņu 3.lasījumam – 5 dienas;

- noteikt par referentu U.Rotbergu.

**3. Dažādi.**

**R.Bergmanis** informē par veicamajiem svarīgākajiem darbiem, uzsverot trīs apjomīgus un sarežģītus likumprojektus – Valsts aizsardzības dienesta likums, Imigrācijas likums, Savienības pilsoņu un viņu ģimenes locekļu ieceļošanas un uzturēšanās Latvijas Republikā likums. Paralēli arī notiks darbs pie budžeta apspriešanas.

**E.Šnore** jautā par iespēju komisijā apspriest virkni problēmu, kas saistīti ar kara ķirurģiju, un mēģināt rast risinājumu.

**R.Bergmanis** akceptē šo ierosinājumu.

**A.Švinka** izsaka vēlēšanos piedalīties VVA apakškomisijas darbā.

**R.Bergmanis** piedāvā atbalstīt šo pieteikumu.

*Deputātiem nav iebildumu.*

*Deputāti* ***atbalsta*** *A.Švinkas iekļaušanu VVA apakškomisijas sastāvā.*

**E.Šnore** vaicā par lielāku iespēju komisijas sēdes organizēt attālināti.

**R.Bergmanis** pieļauj arī šādu menedžmentu. Vienlaikus informē par nepieciešamību apmeklēt VUGD, kā arī Latvijas – Baltkrievijas, Latvijas – Krievijas robežu.

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.20.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja E.Kalniņa